Alkaios was ‘n tydgenoot van die digteres Sappho. Daar word gesê dat hulle minnaars was. Hulle het dikwels saam hulle werk uitgevoer in die stad Mytilene op die eiland Lesbos waar hulle albei gewoon het.
Wat ‘n lieflike reeks gedigte! Hulle vlieg in Afrikaans, en waar hulle vlieg gaan vreemde landskappe oop. Dankie vir die oopmaak, vir die in die lug gooi, De Waal. As ek mag vra: hoe kom dit dat jy ewe gemaklik uit twee baie uiteenlopende tale, Sweeds en Spaans, kan vertaal? (Die vlot vloei van die Afrikaans is ‘n ander kennistalent.)
Dis vir my besonder lekker dat jy genot put uit die vertalings. Tranströmer se werk is regtig besonders, en soos jy sê, dit maak vir mens nuwe landskappe oop.
Ek maak baie gebruik van masjienvertalings om my te help om die basiese struktuur van die gedig te begryp. Verder steun ek op die voortreflike woordeboeke en tesourusse wat in talle tale beskikbaar is.
Ek het ongelukkig nie die selfvertroue om Afrikaans na Sweeds te vertaal nie – veral nie poësie nie! Ek sal by my Sweedse vriende verneem of hulle dalk iemand ken wat kans sien vir soiets. As ek reaksie kry, sal ek laat weet.
Baie dankie vir julle reaksie De Waal en Breyten. En jy is reg Desmond, PEN Afrikaans kan gerus ondersoek instel na die moontlikhede wat ander (kleiner) tale se (gesubsidieerde) vertaalkultuur vir Afrikaanse skrywers bied.
Baie dankie Charl-Pierre. Ek gaan die spoor vat al langs hierdie klippies wat jy strooi. Hopelik vind ek die vertaler-van-Stilbaai!